Ulukikahjude ennetamise teatist saab esitada kuni 1. maini - Lääne Elu
Avakülg Uudised Ulukikahjude ennetamise teatist saab esitada kuni 1. maini
Ulukikahjude ennetamise teatist saab esitada kuni 1. maini
21. aprill 2014 07:08
Näide ulukikahjustusest. Foto: EEML
Jahimehed ootavad maaomanikelt teavet metsaalade kohta, kus nad saavad aidata ulukikahjustusi ennetada. Ulukikahjustuste ennetamise teatis tuleb esitada 1. maiks selle jahipiirkonna kasutajale, kuhu ta maad jäävad, kirjutab Eesti Erametsaliidu projektijuht Kristel Arukask.
Kui maaomanik ja jahipiirkonna kasutaja ei ole lepingut sõlminud, siis on maaomanikul õigus soovida kahju osalist hüvitamist seaduses oleva ulukite tekitatud kahju hüvitamise korra järgi. Hüvitise määr on kuni 100 eurot hektari kohta, kuid hüvitamise eelduseks on koostöötahe – jahiseaduse §44 lg 5 alusel peab maaomanik iga aasta 1. maiks jahipiirkonna kasutajale esitama ulukikahjustuste ennetamise teatise.
Mis peab teatises olema kirjas?
* Tee kindaks põllumajanduskultuurid, okaspuu-uuendused ja okaspuupuistud, mille puhul on oht olulisteks ulukikahjudeks.
* Lae Eesti Erametsaliidu kodulehelt (www.erametsaliit.ee) alla soovituslik teatise vorm või koosta see ise.
* Kanna vajalik info teatise vormi ning edasta teatis (e-posti teel, kirjaga või personaalselt) selle jahipiirkonna kasutaja esindajale, kus kaitset vajavad metsa- või põllukultuurid asuvad.
* Jahipiirkondade asukohad ja kontaktid leiad metsaregistri avalikult veebilehelt http://register.metsad.ee/avalik/
Kui jääd teatise koostamisega või jahipiirkonna kasutaja leidmisega hätta, siis tasub pöörduda kohalikku metsaühistusse. Samuti võib volitada metsaühistut enda eest teatist esitama.
• Ta on kirjalikult keelanud oma kinnisasjal jahipidamise.
• Põllumajanduskultuuri kahjustatud ala on väiksem kui 100 m².
• Põllumajanduskultuuri kahjustus üle 5 ha suurusel põllumaal on tekkinud välispiirist esimese 10 m ulatuses.
• Uuendataval metsamaal on vähemalt 1500 kahjustamata okaspuud hektari kohta.
• Puistus on esimeses ja teises rindes kokku 1200 kahjustamata okaspuud hektari kohta.
• Ta ei ole jooksva aasta 1. maiks esitanud jahipiirkonna kasutajale ulukikahjustuste ennetamise teatist.
• Ta ei ole rakendanud ulukikahjude ennetamise teatises välja toodud meetmeid ulukikahjude ennetamiseks.
• Ta on takistanud ulukikahjustuste ennetamise teatises näidatud kohas jahipidamist.
Eelmine artikkelMärtsis oli Haapsalus 3 vargust ja 5 roolijoodikut
Järgmine artikkelPolitsei: Rannakülas toimus raske jalgrattaavarii
Keskkonnaministeerium soovitab: minge metsa!
2018. aasta kokkuvõte: Haapsalu vaidles RMKga metsa raiumise pärast